ปกติประจำเดือนมาวันที่6มีเพศสัมพันธ์กับแฟนแบบหลั่งนอกและไม่ได้กินยาคุมใดๆทั้งสิ้นภายในวันที่4 และก็มีเพศสัมพันธ์กันมาเรื่อยๆแบบไม่มีการป้องกันนอกจากการใช้วิธิหลั่งนอก ปัจจุบันประจำเดือนยังไม่มาและมีอาการตกขาว แบบนี้คือท้องแล้วเหรอคะ หรือถ้าอยากให้ประจำเดือนมาควรทำอย่างไรดีคะ
สวัสดีค่ะ การใช้วิธีการหลั่งนอก ย่อมมีโอกาสพลาดและเกิดการตั้งครรภ์ได้ ดังนั้น หากประจำเดือนยังไม่มา ก็ควรตรวจหาการตั้งครรภ์ดูค่ะ หากตรวจไม่พบ ก็อาจให้ครบ 2 สัปดาห์นับจากที่ได้มีเพศสัมพันธ์ครั้งสุดท้ายไป แล้วจึงตรวจซ้ำอีกครั้ง หากยังคงตรวจไม่พบ ก็แสดงว่าไม่ได้มีการตั้งครรภ์เกิดขึ้น ดังนั้น การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งหากตรวจไม่พบการตั้งครรภ์ ก็ให้รอประจำเดือนต่อไปก่อน ประจำเดือนก็น่าจะมาในที่สุด ยังไม่จำเป็นต้องทานยาอะไรไปค่ะ